cyanic-selkie/wikianc huggingface dataset:
Jan Roger Klakegg
Jan Roger Klakegg (født 1984 i Jølster) er en norsk kjelkehockeyspiller, som representerer Jordal Ishockeyklubb Kjelkehockey. Han jobber som ortopediingeniør.
Sørlandet Kunnskapshavn Arendal
Sørlandet Kunnskapshavn Arendal er et prosjekt startet i 2006 med utbygging av gamle Arendal havn på Tollbodkaia/Dauholla på Kystveien i Arendal, med et kompetansesenter som formål. Prosjektkoordinator er Kåre Andersen, og kunnskapshavnen skal bestå av en samling av bedrifter, et vitensenter og et kurssenter, med fokus mot kompetanseutbygging. Senteret er planlagt ferdigstilt i 2012.
Janet Jackson
Karriere
Jackson gikk tilbake til skuespilleryrket da hun i 1993 medvirket i Poetic Justice, hvor hun spilte mot Tupac Shakur. Hun byttet også plateselskap til Virgin Records, som betalte henne 50 millioner dollar for to plater. I 1993 kom albumet Janet., som solgte i 17 millioner eksemplarer, og deretter la hun ut på en verdensturné som varte i to år.
Jan Roger Klakegg
Klakegg deltok på det norske laget som fikk bronse ved EM i kjelkehockey 2011.
Tribalinae
Tribalinae er en gruppe (underfamilie) av biller som tilhører familiegruppen stumpbiller (Histeridae).
Sørlandet Kunnskapshavn Arendal
Bakgrunn
Tidligere lå tollboden i Arendal på kaia, og kaia fungerte også som byhavn. Tollvesenet flyttet til Kristiansand, og havnen ble flyttet til nye Arendal havn på Eydehavn. Tollboden ble etter hvert revet, og et større areal ble tilgjengelig for utbygging. Istedenfor å la arealet gå til private aktører for bedrift- eller boligformål, valgte kommunen å bruke området for kompetanseutbygging, i første omgang som campus for Universitetet i Agder, men dette ble lagt til Campus Grimstad.
Norbusang
Norbusang er et samarbeidsorgan for nordiske ​barne- og ungdomskororganisasjoner. Fram til 2010 var samarbeidsorganets kortform Norbusam (forkortet fra Nordisk barne- og ungdomskorsamarbeid) er en sammenslutning av nordiske organisasjoner som arbeider for barne- og ungdomskor. Navnebyttet fra Norbusam til Norbusang ble vedtatt på rådsmøtet i Hillerød, 2. oktober 2010. Siden den gang har både rådet og festivalen hatt samme navn.
Nordre militærdistrikt
Distriktet har et militært ansvarsområde som følger:
Norbusang
En av Norbusams viktigste foretak er hvert år å arrangere Norbusang, en stor festival hvor barne- og ungdomskor samles fra hele Norden.
Janet Jackson
Karriere
Da storebroren, Michael Jackson, i 1995 ga ut albumet HIStory, bidro Janet på førstesporet "Scream". Sangen – som også var den første singelen fra brorens album – ble promotert med tidenes dyreste musikkvideo; en rekord som står ved lag den dag i dag. Den sort-hvite videoen, som portretterer Michael og Janet i et futuristisk romskip, vant samme år en MTV Award for beste dansevideo.
Tribalinae
Utseende
Forholdsvis små (ofte 2-3 millimeter), brede og rundede, blanke, rødlige til svarte stumpbiller.
Levevis
Mange arter i denne gruppen er knyttet til død ved, andre til møkk.
Nordre militærdistrikt
Kystforsvar og landstrid
Militær kommando og kontroll
Norbusang
Norbusam-rådet hadde sitt første møte i Stockholm i oktober 1982. Der var Norge, Finland og Sverige representert. Noen år senere ble Danmark også med. Virksomheten skjøt fart med økonomisk støtte fra Nordisk Kulturråd. Fra 1996 var også Island med i rådet.
Nordre militærdistrikt
Kystforsvar og landstrid
Manøverelement
Norbusang
Nåværende president i Norbusam er Nils Hidle fra Norge som ble valgt i 2013.
Janet Jackson
Karriere
I 1997 kom hennes neste album, The Velvet Rope og singlene Got 'til it's gone, Together Again og I Get Lonely. Jackson fremstod nå med en ny stil, med seksuelt utfordrende fotografier og en låt der hun simuleret telefonsex. Salget gikk tregere enn tidligere, og stoppet på 8 millioner.
Nordre militærdistrikt
Kystforsvar og landstrid
Stridsstøtte
Janet Jackson
Karriere
Neste album, All For You (2001), var langt mer positivt, men salgstallet sank ytterligere til 7 millioner eksemplarer. Hun la ut på en ny verdensturné, men konsertene i Europa ble innstilt etter terroristangrepene 11. september 2001.
Jacksons siste plate, Damita Jo, ble utgitt våren 2004, men ble en kommersiell fiasko, siden både MTV og VH1 valgte å ikke vise musikkvideoen til den første singelen, «Just a Little While». Hun har fått en stjerne på Hollywood Walk of Fame.
Nordre militærdistrikt
Kystforsvar og landstrid
Sikring av havner
Militær logistikk
Sørlandet Kunnskapshavn Arendal
Bakgrunn
Selskapet «Sørlandet Kunnskapshavn Arendal» ble offisielt åpnet 22. mars 2010 i midlertidige lokaler i FN-huset på Tyholmen i Arendal med både fylkesmann Øystein Djupedal, ordfører Torill Rolstad Larsen og stortingsrepresentantene Freddy de Ruiter og Svein Harberg. Selve åpningen ble foretatt av Kronprins Håkon og Kronprinsesse Mette- Marit
Utbygging
Utbyggingen finansieres i sin helhet av private utbyggere, og disse skal også dekke infrastrukturen i området økonomisk, med Arendal kommune som byggherre. Dette inkluderer strandpromenade, omlegging av vei, sikring av kaien og grøntarealer. Kommunen dekker vann og avløp gjennom vann- og avløpsbudsjettet. Varme og kjøling hentes på 30 meters dyp i Galtesund, og leveres til alle byggene gjennom avtale med Agder Energi Varme AS.
Bygg
Kunnskapshavna vil bestå av minst seks bygg. Det første som bygges er «Havnegården» på 6 200 kvadratmeter i fem etasjer. Av leietakere er Asplan Viak (som også har tegnet bygget), Bunnpris (1200 kvm), Secode, Handelsbanken,  og Apotek 1. Prisen på bygget er satt til 120 millioner norske kroner, og bygget regnes ferdig sommeren 2012.
På omtrent samme tid vi «Eurekabygget» også være ferdig reist. Arendal kommune skal leie fire etasjer i bygget, som skal brukes til blant annet Vitensenteret Sørlandet, Eureka kompetanse, Arendal voksenopplæring og en egen etasje for mindre bedrifter, et vekstmiljøet a kunnskapsbedrifter. Andre leietakere er Husbanken og Rambøll.
Kjell Vidars 5
Kjell Vidars 5 er et musikkalbum utgitt av Kjell Vidars i 1976.
Tangfluer
Tangfluer er en liten familie av fluer som lever på oppskyllet tang og tare ved havkanten. De kan bli meget tallrike, og tangfluenes larver er viktig mat for vadefugler som feter seg opp før de trekker sør- eller nordover. Tangen utvikler ganske mye varme ettersom den råtner, og dette gjør det mulig for tangfluene å være i aktivitet det meste av året, og også leve på steder med svært kalde klima – arten Coelopa frigida finnes vanlig på Svalbard.
Utseende
Middelsstore (3–16 mm), slanke, flate fluer med kraftige bein, vanligvis ganske sterkt hårete. Hodet er ganske lite, med små fasettøyne. Ved innerkanten av fasettøynene sitter det 3-4 korte børster. Hodet er ganske sterkt hårete, særlig under fasettøynene, de hårene danner et kraftig skjegg. Antennene er tre-leddete, små og noe avlange, det tredje leddet er lite og rundt, med en lang antennebørste (arista) festet omtrent midt på oversiden. Munndelene er av vanlig fluetype, lite påfallende. Brystet (thorax) er ganske flattrykt, matt, med tett hårkledning og noen kraftige børster. Vingene er gulaktige eller brunaktige, uten fargetegninger, men med tydelig årenett, og forholdsvis smale. Noen arter er kortvingede. Beina er svært kraftige, tett hårkledte, men uten tydelige børster. Bakkroppen er sylindrisk og ganske slank.
Levevis
Tangfluene er knyttet til råtnende brunalger der larvene utvikler seg. Også de voksne fluene finner man vanligvis i tarehaugene. Fluene blir tiltrukket av visse organiske stoffer som utskilles fra råtnende tang, og det har forekommet at store mengde tangfluer har kommet inn i verksteder, apoteker eller lignende der det har blitt arbeidet med organiske løsemidler (blant annet kloroform og trikloretylen) som fluene blir tiltrukket av. Steder der tang og tare skylles opp er gjerne vindfulle, og insekter som flyr høyt ville blåse bort. Difor flyr tangfluene lite, men løper og kryper for det meste rundt i tangen. Den flate kroppsformen hjelper dem å ta seg fram inne i tangen, og den tette hårkledningen hindrer trolig at de blir oversølt av de seige, klebrige væskene som råtnende tang utvikler. Når de flyr, flyr de bare noen få centimeter over bakken, og vanligvis bare korte strekninger. På grunn av varmen utviklet av den råtnende tangen kan tangfluene være i aktivitet året rundt. Tangfluene er en økologisk viktig gruppe, både fordi de bidrar til nedbryting av ilandskylt tare og tang, og fordi de er en veldig viktig matressurs for mange fugler, spesielt småvadere som feter seg opp på tangfluelarver før trekket.
Kilder
Greve, L. 1999. Litt om tangfluer – familien Coelopidae. Insekt-Nytt 24(1): 15-20.
Greve, L. og Johanson, K.A. 2000. Malacomyia sciomyzina (Haliday, 1833) (Diptera, Coelopidae) recorded from Norway. Norwegian Journal of Entomology 47: 72.
McAlpine, D.K. 1998. Family Coelopidae. I: Papp, L. og Darvas, B. (red.): Contributions to a Manual of Palaearctic Diptera. 3: 335-340. Science Herald, Budapest.
Ayumi Uekusa
Ayumi Uekusa (født 25. juli 1992) er en japansk karateka.
Elizabeth Berkley
Elizabeth Berkley (født 28. juli 1972 i Farmington Hills i Michigan) er en amerikansk TV-, film- og teaterskuespiller.
Karriere
Berkley fikk anerkjennelse for sin rolle som «Jessica ‘Jessie’ Myrtle Spano» i situasjonskomedien Saved by the Bell, en rolle hun hadde fra 1989 til 1992.
Ved siden av sitt arbeid i Saved by the Bell er Berkley mest kjent for å ha hatt hovedrollen som «Nomi Malone» i filmen Showgirls fra 1995. Filmen fikk ekstremt dårlige kritikker, og gjorde det dårlig i kinosalene, og er derfor gjerne ansett som den filmen som ødela Berkleys filmkarriere.
Etter som tiden har gått siden den beryktede filmen har hun fått noen moderat gode kritikker for små opptredener i uavhengige filmer som The Real Blonde, Hva sier man til en kvinne?, og Woody Allens The Curse of the Jade Scorpion.
Berkley fikk gode kritikker og mye anerkjennelse for sin rolle som «Honey Bruce» i teaterversjonen av Lenny i London i 1999. Hun fikk også gode kritikker for sin siste rolle som «Bonnie» i teaterversjonen av Hurlyburly i 2005.
I 2002 hadde hun en tilbakevendende rolle i den tredje sesongen av situasjonskomedien Titus, som Christopher Titus' søster Shannon. Serien ble kansellert etter at sesongen var over, og siden har hun stort sett opptrådt i dramaserier, med gjesteroller i serier som CSI, Without A Trace og Threshold.
Fasettøye
Fasettøyne forekommer hos de fleste insekter samt hos krepsdyr, dolkhaler og den fossile gruppen trilobitter. Noen insekter har også punktøyne / medianøyne. Fasettøyne mangler hos noen arter maur og termitter (arbeidere), noen parasittiske arter, samt hos noen hulelevende insekter.
Fasettøyne er to «store» øyne litt foran, på siden av hodet. De består av mange små enkeltøyne (ommatidier ) samlet i ett «stort øye». Hvert slikt ommatidium er sekskantet. Det enkelte fasettøye kan inneholde fra noen få til opp imot 30 000 små sekskantete fasetter. Øynene er enten hårløse eller forsynt med mengder av små korte og rett utstående hår mellom fasettene. Fasettene øverst på øyet kan hos noen arter være større enn fasettene nederst.
Hos noen arter er fasettøynene metalliske og lysreflekterende, som hos kleggene (se bilde). Andre arter har mindre fargesprakende fasettøyne.
Hos enkelte fluer dekker de store øynene nesten hele hodet. Ganske ofte har hannen større øyne enn hunnen, øyne som møtes på toppen av hodet (holoptiske). Vanligvis er øynene skilt med en pannestripe (dioptiske).
Noen arter av insekter kan se farger, særlig blå og fiolette farger. Noen, særlig bier og veps, kan oppfatte ultrafiolett lys. Dette gjør det lettere å finne blomster med nektar. Dagflygende insekter har generelt et skarpere syn enn de som er skumrings- eller nattaktive.
Masullas
Masullas (sardisk: Masùddas) er en italiensk kommune i provinsen Oristano i regionen Sardinia. Den har 1 071 innbyggere og ligger rundt 129 meter over havet.
The Dreamer
The Dreamer er et musikkalbum med Kid Andersen, utgitt i 2007.
H.J. Hansen
Hans Jørginus Hansen (født 5. august 1857 i Trondhjem, død 15. mai 1919) var en norsk forretningsmann og politiker (V).
Bakgrunn og yrkeskarrière
Han var sønn av malermester Lars Andreas Hansen Røstad og hustru Albetine Margrethe Krogh.
Hansen giftet seg første gang med Marie Johanne Lyng, og fikk sønnen Harald Marius i 1884. Marie Johanne Lyng døde av lungebetennelse i 1886. Han giftet seg på nytt med Petra Marie Erichsen i 1888, datter av konditor Ernst Erichsen, stifter av Erichsens konditori i Trondheim. De fikk datteren Aslaug i 1889. Hans Jørginus og Petra Marie døde begge 15. mai 1919 i en hotellbrann på Grand Hotel i Molde.
Etter endt skolegang arbeidet Hansen i to og et halvt år i grossererfirmaet Johan Berg, og senere vel tre år på kontoret hos firma G.P. Meisterlin, etter at han hadde vært noen måneder til sjøs. Etter firma Meisterlins opphør, arbeidet han fra 1879 – 1881 som betjent ved Trondhjems Sjøforsikringsselskab. Deretter fikk han stilling som førstebetjent, og senere prokurist, i firmaet Jenssen & Co.
Den 27. januar 1892 startet han egen grossistvirksomhet i sild- og fiskebransjen, senere også i kolonial, såkorn og frø, en forretning som ble kjent over hele landet. På grunn av at han var på Stortinget i lang tid, gikk hans forretning senere tilbake, og han avviklet den i 1907. Deretter ble han disponent og senere direktør for Trondhjems Preserving Co. (TPC), en stilling han hadde til 1916. Hans arvtager var Nils E. Strøm, som før krigen ervervet alle aksjene i TPC. Hans Jørginus Hansen var sammen med seks av «Trondhjems kjente kapitalister» de som grunnla TPC, og han ble sterkt anerkjent for den måten han ledet bedriften på.
Hansen var meget interessert i utviklingen av Trondheims forretningsliv, og deltok i grunnlegging av flere bedrifter, bl.a. A/S Trondhjem Canning and Export Co., A/S Forretningsbanken og A/S Sodium & Norsk Alkalie. Han var også medlem av Trondhjems Sparebanks forstanderskap.
Palatinerhøyden
Palatinerhøyden (latin: Collis Palatium) er den sentrale av Romas sju høyder og den eldste delen av byen. Den er 40 meter høy og grenser til både Forum Romanum, Circus Maximus og Colosseum. Høyden er oppkalt etter Pales, i romersk mytologi gudinne over sauegjeterne, og videre er «Palatin» det etymologiske opphavet til ordet «palass».
H.J. Hansen
Bakgrunn og yrkeskarrière
Han var medlem av to losjer i Trondhjem; St. Johanneslogen St. Olaf til det gjenreiste Tempel 1913 – 1915, og Den Norske Provincialloge Polarstjernen 1911 – 1919.
Palatinerhøyden
Mytologi
Ifølge romersk mytologi var det nedenfor Palatinerhøyden, ved Tiberens bredd og dalsøkket Velabrum, at Romulus og Remus ble funnet av hunnulven som ammet dem. Ifølge sagnet fant gjeteren Faustulus spedbarna, og sammen med sin kone Acca Larentia oppfostret han dem. Da de ble eldre, var det her sagnskikkelsen Romulus ble sagt å ha grunnlagt Roma 21. april 753 f.Kr. - og oppkalt byen etter seg selv. Palatinerhøyden var stedet der man i februar feiret det eldgamle ritualet lupercalia («ulveløpet»). Lupercal-grotten ble gjenfunnet i Palatins sørvestlige ende i 2007.
H.J. Hansen
Politisk arbeid
Hansen var politisk interessert, og var en aktiv politiker for Venstre. I 1897 – 1906 var han visekonsul til Brasil, var innvalgt i Trondhjems bystyre og skolestyre i en årrekke, og var medlem av Trondhjems Arbeiderforening, hvor han 26. mars 1899 ble valgt til foreningens ordfører. Han var medlem av styret for Spareskillingsbanken i årene 1902 – 1908, og var formann i forstanderskapet i samme bank i 1912.
I 1898 var han på Stortinget som 3. suppleant for Trondhjem og Levanger, og møtte som 1. representant på Stortinget for samme krets i perioden 1900 – 1903. I denne perioden var han samtidig direktør ved Norges Banks daværende hovedsete i Trondhjem. Som stortingsmann var han fast medlem av Stortingets næringskomité, og ble valgt inn i deputasjonen som var til stede fra Stortinget ved åpningen av Ofotbanen i 1903. Etter at han sluttet som stortingsmann var han valgt inn i en departemental tollkomité, og var medlem av handelstraktatkomiteen av 1904.
Palatinerhøyden
Mytologi
Sagnskikkelsen Evander, angivelig en gresk kongesønn, skulle alt på Herkules' tid ha brutt opp fra sitt hjem i Arkadia og slått seg ned på denne høyden, der han grunnla Pallanteum eller Palatium som ble sagt å være opprinnelsen til navnet Palatin. Evander ble også sagt å ha innført dyrkelsen av Pan og feiringen av lupercalia, og ha lært romerne om greske skikker, om musikk og skrivekunsten. Han bodde på kanten av Germalus, ved trappen som forbandt Germalus med gjelet der Circus Maximus senere ble bygd. Trappen het Scalæ Caci (= Cacus' trapp) etter kjempen Cacus som forsøkte å stjele kveget Herkules hadde samlet seg under sin ekspedisjon mot Geryon. Vergil flyttet likevel opptrinnet med Cacus til Aventinerhøyden, trolig fordi det ikke riktig passet til Palatins hellige image.
Oldtiden
På Palatin lå husene for høyt til å rammes av Tiberens fryktede oversvømmelser, og det var færre malariamygg. Utgravninger har påvist bebyggelse fra rundt år 1000 f.Kr. Den eldgamle veien ligger forbausende urørt, og snor sig frem til Casina Farnese.
Opprinnelig bestod Palatin av tre topper: Germalus der det er funnet skår fra de eldste innbyggernes leirekar; Palatium der det ble funnet spor av deres capanne (primitive hytter); og Velia i den sørøstlige ende. Germalus og Palatium ble jevnet ut alt på 80-tallet, da arkitekten Rabirius  bygget keiser Domitians palass, så Palatins opprinnelige kontur er borte for alltid. Velia forsvant i 1931-32, da den brede via dei Fori Imperiali ble anlagt. I 1954 ble det funnet en branngrav mellom Germalus og Palatium som tydet på at det opprinnelig ikke var noen samlet og felles bosetning på Palatin, men derimot to små, adskilte gjetersamfunn. Funnet av en mur mellom Germalus og Palatium tyder på at forholdet de to samfunnene imellom til tider var vært anstrengt.
I 1902 fant Giacomo Boni en hel gravplass 5-6 meter under broleggingen på Forum Romanum, der graver fra senest 600 f.Kr. inneholdt ubrente lik i kister av stein og tre, mens branngraver med avdødes aske i hytte-urner stammet fra omkring 800 f.Kr. Dette tydet på at det eldste Roma lå på Palatin, mens Forumdalen tjente som gravplass. Plinius den eldre oppgir navn på småbyer som gikk sammen om å foreta de eldgamle ofringene i Albanerfjellene, blant andre beboerne i Velia. Det kan tolkes som Velia har vært et tredje, selvstendig samfunn på Palatinerhøyden.
Foreningen av beboerne på Palatin og på Kapitol faller sammen med tidfestelsen av Romas grunnleggelse i 753 f.Kr. Arkeologisk ses en stor felles gravplass på Esquilinhøyden. Den tidligere gravplassen på våre dagers Forum Romanum ble reservert som gravplass for barn, og helt nedlagt i løpet av 600-tallet f.Kr.
Nyere historie
Mange rike romere i Den romerske republikken (510 f.Kr. – om lag 44 f.Kr.) bodde her. Ruinene av palassene til Augustus (63 f.Kr. – 14 e.Kr.), Tiberius (42 f.Kr. – 37 e.Kr.) og Domitian (51 – 96) er fortsatt synlige. Augustus fikk oppført et Apollo-tempel her, ved siden av huset sitt. Hans kone Livias hus, som hørte til keiser Augustus' residens, er en av de best bevarte bygningene.
Øverst ligger klosteret San Bonaventura al Palatino fra 1625, bygget over keiser Claudius´ vannreservoar for det keiserlige palasset. Her bodde den danske maleren Albert Küchler som munk, og fikk besøk av blant andre kong Christian 9.
Idealkonkurrens
Hvorvidt en bestemt handling medfører idealkonkurrens kan variere fra rettssystem til rettssystem. Et eksempel på noe som i de fleste rettssystemer vil bli behandlet som likeartet idealkonkurrens, er at en tenner på et hus i den hensikt å drepe de fem som bor der, og at en oppnår målet. I norsk rett vil det (forutsatt at alle straffbarhetsvilkår er oppfylt) bli bedømt som fem overtredelser av Almindelig borgerlig Straffelov § 233 om forsettlig drap.
Det å stifte en brann som kan forårsake tap av menneskeliv er imidlertid på visse vilkår en selvstendig forbrytelse i norsk rett. Dersom vilkårene for det er oppfylt, kan altså det å stifte en brann som over også være et eksempel på ulikeartet idealkonkurrens, fordi en i så fall kan straffes både for overtredelse av straffeloven § 233 om drap og § 148 om mordbrann.
Også betydningen av idealkonkurrens vil variere fra rettssystem til rettssystem. I norsk rett er et av de mest praktiske spørsmålene når det gjelder idealkonkurrens om en handling rammes av flere straffebestemmelser (ulikeartet idealkonkurrens), eller kun av én (ingen idealkonkurrens). Dersom flere straffebud kan brukes, øker strafferammen etter straffeloven § 62. Det kan også få konsekvenser for foreldelsesfristen etter straffeloven § 67, og det vil medføre en del straffeprosessuelle virkninger.
Et eksempel fra Høyesteretts praksis er spørsmålet om et innbruddstyveri kan rammes av både straffelovens § 258 (grovt tyveri) og § 291 (skadeverk). Høyesterett har uttalt at det i utgangspunktet ikke er noe til hinder for at straffebudene kan brukes ved siden av hverandre, men at spørsmålet må avgjøres på bakgrunn av en vurdering av hensiktsmessighet – «om man best karakteriserer et innbruddstyveri alene ved å henføre det under straffelovens § 258, eller om det er mer treffende ved siden av også å anvende straffebestemmelsene mot skadeverk». Det er ikke naturlig å bruke skadeverksbestemmelsen «hvis ikke skaden har et omfang som gjør det ønskelig å markere også den side av handlingen». Mer generelt har Høyesterett uttalt at det avgjørende er om «de to straffebestemmelser tar sikte på forskjellige sider ved det straffbare forhold». De kan da brukes i idealkonkurrens.
Et annet praktisk spørsmål er om en handling innebærer at et straffebud er overtrådt flere ganger (likeartet idealkonkurrens), eller om det kun er overtrådt én gang (ingen idealkonkurrens). Dersom det er overtrådt flere ganger, vil dette medføre økt strafferamme og noen prosessuelle virkninger. I den såkalte Benny Bankboks-saken ble det lagt til grunn at en vekter som hadde brutt seg inn i rundt 150 bankbokser i løpet av en dag, kun hadde begått ett grovt tyveri, selv om bankboksene tilhørte forskjellige personer.
Theodor Fritsch
Fritsch trodde sterkt på den ariske rases absolutte overlegenhet og var svært opprørt over de voldsomme forandringer den raske industrialiseringen og urbaniseringen førte til. Han stod for en tilbakevending til tradisjonelle bondeverdier og skikker fra fortiden, som han mente var essensen i das Volk.
Eivind Saxlund
Eivind Saxlund (født 8. februar 1858 i Fredrikshald, død 10. desember 1936) var en norsk jurist, forretningsmann og skribent, mest kjent for sine antisemittiske holdninger.
Saxlunds far var juristen Even Saxlund (1811–1902). Selv avla Eivind Saxlund juridisk embedseksamen i 1882 og ble høyesterettsadvokat i 1886. Han giftet seg med Anna Magdalena Sundt (1863–1950) i Bergen i 1887, svigerinne av August Christian Mohr (1847-1918), og fikk fire barn, hvorav Sigurd Saxlund (1892–1986) som var medlem i Quislings nazistparti Nasjonal Samling (NS) og ordfører i Arendal under andre verdenskrig, ga ut flere rasepolitiske bøker og var onkel til Eivind Saxlund d. y. (1922–2011), frontkjemper på østfronten og siden underdirektør i Finansdepartementet.
Eivind Saxlund fikk brev som handelsborger i Kristiania i 1894 og drev flere firmaer ved siden av juristkarrieren.
I forbindelse med at Jøder og Gojim kom i en tredje utgave våren 1922, forsvarte Saxlund også «Sions vises protokoller», et konspirasjonsteoretisk skrift fra 1905 om jødenes påståtte forsøk på å oppnå verdensherredømme. De angivelig hemmelige møteprotokollene hadde kommet ut på norsk som Den Nye Verdenskeiser. Zions Lærde Ældstes Protokoller i 1920, men i 1921 var referatene blitt avslørt som en forfalskning konstruert av tsarens sikkerhetspoliti.
I 1923 anla høyesterettsadvokat Saxlund injuriesøksmål mot journalist Paul Gjesdahl i Dagbladet som hadde omtalt Jøder og Gojim som «antisemittisk smusslittertur». Saxlund tapte rettssaken, men fikk støtte mot kritikerne på lederplass i Nationen; her skrev redaktør Thorvald Aadahl at Saxlund «kjæmpet en racekamp» mot «[d]en store jødebevægelse som langsomt, men sikkert tar strupetak paa Europa». Holdninger som disse gikk gradvis av moten i norske borgerlige aviser, og utover i 1930-årene ble den antisemittiske retorikken betydelig nedtonet.
I sitt forfatterskap var Saxlund sterkt påvirket av den tyske, jødefiendtlige journalisten Theodor Fritsch (1852–1933) og den britiskfødte, tyske filosofen Houston Stewart Chamberlain (1855–1927). For eksempel var Jøder og Gojim i hovedsak en samling av Fritschs rasepolitiske forestillinger, blant annet om den den ariske rases overlegenhet.
Saxlund skrev også i det antisemittiske organet Nationalt Tidsskrift som ble startet i 1916 av Mikal Sylten (1873-1964).
Wilhelm Ekensskär
Han deltok under EM på skøyter 2022 - enkeltdistanser hvor han kom på 16. plass på 5000 meter.
Personlige rekorder
Kilde: Speedskatingresults.com
Alpheopsis
Alpheopsis er en slekt av reker i familien pistolreker. Det er kjent at flere arter av slekten deler de samme tilholdsstedene med individer fra andre arter. De lever i den østlige delen av Stillehavet.
Arter
Slekten omfatter følgende arter:
Victoriano Huerta
José Victoriano Huerta Márquez (født 23. desember 1850, død 13. januar 1916) var en offiser og president i Mexico fra den 18. februar 1913 til den 15. juli 1914. Han var født i Colotlán i den meksikanske delstaten Jalisco.
EG (lokomotiv)
EG er et elektrisk lokomotiv bygget av Siemens i Tyskland for de Danske Statsbaner (DSB) mellom 1999 og 2000. Totalt 13 lokomotiver ble levert og disse fikk numrene DSB EG 3101 til 3113.
Lokomotivet ble innkjøpt for å dra godstog over den da helt nye Øresundsforbindelsen, samtidig som DSB Gods hadde et ønske om at det nye lokomotivet skulle kunne operere dypt inne både på det svenske og det tyske jernbanenettet. EG–lokomotivet er en videreutviklet versjon av EuroSprinter og ble valgt fordi det kunne kjøre på både svensk og tysk strømsystem (15 kV AC, Hz) og det danske strømsystemet på 25 kV AC, 50 Hz. Et annet moment til at man så på andre lokomotiver var at man opplevde at et annet lokomotiv som trakk godstog opp av Øresundstunnelen ikke klarte stigningen, slik at man enten ble avhengig av å kjøre tog med mindre vogner for å minske den totale togvekten, eller kjøre med et ekstra lokomotiv for å øke trekkraften. Valget av EG ble også her rettferdiggjort ved at den kraftige motoren alene var i stand til å trekke lange og tunge godstog på den samme strekningen.
I 2001 ble DSB og lokomotivene overført til Railion Danmark, hvor de i dag primært blir brukt i transittog mellom Malmö og Padborg. I en periode var disse også i bruk lenger inn på det svenske banenettet opp til Hallsberg og til banegården Maschen syd for Hamburg, men disse strekningene har opphørt hos Railion. Ettersom det ikke finnes noen svenske flerstrømslokomotiver, så er EG–lokene enerådende når det gjelder godstrafikk over Øresundsforbindelsen.
11. serierunde i Premier League 2019/20
11. serierunde i Premier League 2019/20 er terminfestet til lørdag 2. november 2019.
Tacarcunatanagar
Tacarcunatanagar (Chlorospingus tacarcunae) er en spurvefugl i slekten Chlorospingus i familien buskspurver.
Underarter og utbredelse
Det er beskrevet ingen underarter av tacarcunatanagar: Arten forekommer i det østlige Panama og i det ytterliggående nordvestlige Colombia.
Meana Sardo
Meana Sardo (sardisk: Meàna) er en italiensk kommune i provinsen Nuoro i regionen Sardinia. Den har 1 813 innbyggere og ligger rundt 588 meter over havet.
John Ljunggren
John Artur Ljunggren (født 9. september 1919 i Värnamo, død 2000) var en svensk kappgjenger. Karrierens største prestasjon var gullmedaljen han vant i 50 km kappgang i OL 1948 i London. Han deltok på samme distanse ved ytterligere fire anledninger.
Han ble europamester på distansen i EM 1946 i Oslo, og tok sølv i EM i Brussel fire år senere.
Aphanapteryx bonasia
Aphanapteryx bonasia (kjemperødrikse) var en monotypisk art i riksefamilien (Rallidae) og eneste art i slekten Aphanapteryx, men den døde ut omkring år 1700. Arten var endemisk for Mauritius, der jaktpress og predasjon førte til at denne fuglen døde ut.
Taksonomi
Erythromachus leguati blir av og til regnet til slekten Aphanapteryx.
Inndeling
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen et al. (2008, 2017). Norske navn i parentes er eventuelt uoffisielle midlertidige beskrivelser.
Meltem Hocaoğlu
Meltem Hocaoğlu (født 15. januar 1992) er en tyrkisk karateka.
Hun representerte Tyrkia under Sommer-OL 2020 i Tokyo, hvor hun ble utslått i gruppespillet.
Batterseaskjoldet
Skjoldet ble funnet i 1857 i Themsen ved Battersea i London, og man antar at det hadde blitt ofret som en rituell gave til en guddom eller elveånder. Andre gjenstander av bronse og jern, samt menneskeskaller, har blitt funnet i Themsen og andre britiske elver. Skjoldet ville antagelig ikke vært brukbart i kamp, og kan være laget som en seremoniell gjenstand. Det trekkes frem som et viktig eksempel på kultisk aktivitet i Londonområdet før grunnleggelsen av romersk Londinium.
Skjoldet er dekorert med repoussering, det vil si relieff som er banket ut fra baksiden. Den består av sirkler og spiraler i keltisk stil. Det er stilt ut på British Museum.
Sekundærfarge
Sekundærfarge er en blanding av to primærfarger. Det må være like stor del av begge primærfargene som blir blandet. Subtraktiv fargeblanding av rød og gul gir oransje, rød og blå gir lilla og blå og gul gir grønn. Videre blanding gir brune og tildels grå og svarte farger.
Stegosaurus (skulptur)
Stegosaurus var en skulptur av billedkunstner Ola Enstad.
Skulpturen vant en offentlig konkurranse utlyst av Norsk Kulturråd i 1977 og ble opprettet på Rathkes plass i 1979. Skulpturen ble bygget av Snekker Harry Eugen Olsson på Vålerenga og var laget i kryssfinér som en klatrestatue for barn, men flere ønsket skulpturen bort. Argumentene besto i at den skulle være stygg og utrygg for barn. En underskriftskampanje lagt fram av beboere førte til at den ble fjernet og plassert i Torshovdalen. Der utførte noen hærverk mot skulpturen, og etter innsats fra en aksjonsgruppe ble den på nytt flyttet til Avdelingen for utstøtt kunst ved Fylkesgalleriet i Sogn og Fjordane i 1991. De plasserte den etter hvert på Vassenden, på en øy i elva Jølster. Vind og vann slet ned verket, som i 2000 ble plassert på et lager på Vassenden og til sist kastet på Hesjedalen avdeling for spesialavfall på grunn av råte. Flere initiativer er tatt for å gjenskape verket.
Etterspill
På Rathkes plass fikk beboerforeningen i samarbeid med landskapsarkitektene Berg og Dyring satt opp et vannbasseng med et egg. Referansen til Stegosaurus ble tydeliggjort da Jon Michelet ved avdukingen leste opp et utdrag om dinosaurskulpturen fra romanen Hvit som snø. Egget ble i 2008 stjålet og ført bort med lastebil av tyver, men beboere varslet politiet som sammen med tyvene tilbakeførte egget bare timer senere.
Vicente
Vicente er en spansk og portugisisk form av mannsnavnet Vincent, som har opprinnelse i det romerske navnet Vincentius, avledet av latinske vincere, «å vinne».
Psykodrama
Psykodrama (fra gresk ψυχη psyche „sjel“, og δράμα drama „hendelse“) er en kreativ metode for arbeid med mennesker i grupper og enkeltvis. Den kan romme alle livets krefter og muligheter som konkretiseres på en "scene". Gjennom psykodramatisk handling forsker vi i mellommenneskelige relasjoner og i indre konflikter. Slik fremmes vekst og personlig valg i samsvar med menneskets egenverd.
Begrepet rolle står også sentralt. Alle personer og fenomener kan komme til uttrykk som en rolle på scenen. Rollene går i dialog og samhandling, sjelen settes i bevegelse ("psykodrama" – fra gresk "sjel i handling"). Morenos filosofi har et menneskesyn som innebærer at vi, i kraft av vår skaperevne, også er kosmiske vesener; dette gir oss medansvar for vårt univers og forplikter til handling. Morenos hustru Zerka T. Moreno har gjennom livslang innsats bidratt med å inspirere og formidle psykodrama videre til utallige etterfølgere. I dag anvendes metoden i mange land, fra Europa, USA og Latin-Amerika til Afrika, Japan og India, innen terapi, pedagogikk, veiledning, arbeid med flyktninger, sosialt arbeid, organisasjons- og lederutvikling, samt drama og teater.
Parepectasoides
Parepectasoides er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, lang og tynn, sylindrisk, matt brun trebukk. Antennene er noe kortere enn kroppen. Pronotum er sylindrisk med tre smale, blanke lengdestriper. Dekkvingene er jevnbrede med to lave lengderibber, tvert avskåret bakerst.
Levevis
Disse billene har larver som lever i død ved.
Utbredelse
Arten er utbredt i Bolivia og det østlige Brasil.
Lucanus hayashii
Lucanus hayashii er en billeart i familien hjortebiller (Lucanidae).
Kjennetegn
En stor (44-65 millimeter), kraftig, mørkbrun hjortebille. Hannen er svært kraftig bygd, en av de mest robuste artene i slekten Lucanus. Mandiblene er rette, med en kraftig tann i den indre delen, en liten tann litt utenfor midten, litt kløvet i spissen. De knebøyde antennene har vanligvis en fire-leddet vifte. Kjølene langs sidene og bakkanten av hodet er ganske høye, hodet er litt utvidet bakover. Kjølen danner også et "horn" over hvert antennefeste. Beina er brune.
Utbredelse
Arten er bare kjent fra Myanmar.
Stenorhopalus
Stenorhopalus er en slekt av biller som tilhører familien trebukker (Cerambycidae).
Utseende
Middelsstore (ca. 20 millimeter), lange og slanke, blankt gulbrune til svarte trebukker med reduserte dekkvinger, pronotum kan være gulrødt. Antennene er tynne og omtrent så lange som kroppen. Pronotum er rundet til sylindrisk, dekkvingene er kraftig innsnevret bakover og reduserte til smale fliker, når ikke til bakkroppsspissen slik at flygevingene er udekkede. Beina er lange og tynne.
Levevis
Disse billene har larver i hardt, dødt trevirke. De voksne billene, som ligner noe på vepser, tar trolig ikke næring til seg. De er livlige insekter som flyr godt.
Ubredelse
Slekten er utbredt i Chile og Argentina.
Okres
Okres er et tsjekkisk og slovakisk ord som betyr «distrikt». Det kommer fra det gammel-slaviske окрьсть – omkring. Okres er en betegnelse på administrative enheter i Tsjekkia og Slovakia.
De første distriktene ble i begge landene opprettet etter en beslutning Habsburgmonarkiet tok i 1850. Fra 1860-årene var distriktene også kjent som processus (slúžnovský okres) i Slovakia. I løpet av de neste ti-årene kom måten distriktene var organisert på og hvordan de fungerte til å endre seg, slik at den ikke lenger var uniform for alle distriktene. Først i 1918, da Tsjekkoslovakia ble til, ble det igjen innført en standard for alle. Etter at Tsjekkoslovakia ble oppløst i 1993, fortsatte de to statene som da oppstod å bruke distrikts-systemet.
Trypanaeinae
Trypanaeninae er en gruppe (underfamilie) av biller som hører til familiegruppen stumpbiller (Histeridae).
Utseende
Ganske små, smale og sylindriske, blanke stumpbiller. De kan overflatisk minne om andre grupper av biller som lever i ganger i ved (for eksempel Cerylonidae), dette er fordi denne livsstilen stiller strenge krav til kroppsformen.
Levevis
Disse billene er spesialiserte rovdyr som lever av larvene til vedborende biller. De smale billene følger etter byttedyrene i deres ganger under barken på døde trær.
Utbredelse
Gruppen er utbredt i den neotropiske økosonen.
Systematisk inndeling
Gruppen bør muligens plasseres innen underfamilien småstumpbiller (Abraeinae).
University of Queensland
Universitetet ble etablert 10. desember 1909. I 1930 kjøpte man området St. Lucia ved Brisbaneelva og etablerte sitt hovedsete der. Det opprinnelige universitetsområdet i sentrumsområdet av Brisbane er nå et universitetsområde for Queensland University of Technology. I tillegg til å være etablert i Brisbane, har UQ også etablert seg andre steder. Dette er UQ Ipswich og UQ Gatton.
Koronavirus-vaksinearbeid
Den 7. september 2020 inngikk universitetet og CSL Limited en samarbeidsavtale med med den australske regjerinmg vedrørerende deres koronavirus vaksinekandidat V451. Nevnte V451 er av subenhetstype og er en av vaksinene Norge kan få tilgang til gjennom den globale COVAX-alliansen, dersom vaksinen faktisk lykkes.
Liste over Sojuz-ferder
Liste over Sojuz-ferder er en oversikt over bemannede og ubemannede ferder i Sojuz-programmet fra 1967 og fremover til i dag.
1976-1980: Østeuropeere i Sojuz
Denne oversikten er ikke komplett
1981-1985
Denne oversikten er ikke komplett
1986-1990: Første årene med Mir
Denne oversikten er ikke komplett
1996-2000: De siste ferdene til Mir
Denne oversikten er ikke komplett
Liste over ubemannede ferder i Sojuz-programmet
Denne oversikten tros ikke å være komplett
Milis
Milis (sardisk: Mìris) er en italiensk kommune i provinsen Oristano i regionen Sardinia. Den har 1 555 innbyggere og ligger rundt 72 meter over havet.
Anne Margrethe Ullensten
Anne Margrethe Ullensten er et norsk forfatterpseudonym, brukt av Bergljot Johnson (født 1872, død 1955), - Kaare Espolin Johnsons mor - i én bok.
VM i curling for mikspar 2015
VM i curling for mikspar 2015 ble arrangert i Sotsji i Russland i 2015.
Anne Margrethe Ullensten
Ungpikeboken Else og jeg utkom på Aschehoug i 1923. Omslaget var illustrert av Gerhard Gjerding. Boken skildrer to jenters reise fra Oslo til Nordland, og deres kjærlighetshistorier. Den er skrevet i en tidstypisk, munter tone som påminner om ungpikebøkene til blant andre Ranka Knudsen og Signe Pedersen.
Et annet fellestrekk med bøker av Knudsen og Pedersen, er at hovedpersonen er en vilter og godhjertet ung pike som har mistet én eller begge foreldrene i tidlig barndom. Johnson mistet selv moren da hun var to år gammel.
Kampene ved Dybbøl
Kampene ved Dybbøl skanse varte fra 7. til 18. april 1864, og var det avgjørende slaget mellom danske og prøyssiske styrker under andre slesvigske krig.
I Danmark markeres Dybbøldagen hvert år den 18. april.
Krigshandlingene i 1864
I perioden 1862 til 1863 anla danske ingeniørtropper ti skanser ved Dybbøl i en halvsirkel fra Vemmingbund til Alssund. Skansene ble av økonomiske årsaker oppført med treblokkhus som beskyttelsesrom for mannskapet i stedet for betong, noe som skulle koste mange danske soldater livet. Bare ammunisjonskamrene ble støpt i betong.
Den 7. februar ankom 20 000 mann, 500 ryttere, 80 feltkanoner og 1 100 festningsartillerister Dybbøl fra Dannevirke. Dagen etter kom de prøyssiske forpostene. Omkring 20. februar hadde prøysserne 20 000 mann, 1 200 ryttere og 88 kanoner foran stillingen. 28. mars forsøkte Preussen en storm på stillingen, men ble tvunget tilbake. Ved denne anledningen fikk Dybbøl flåtestøtte av panserskipet «Rolf Krake».
2. april ble Sønderborg skutt i brann. Prøysserne stilte opp batterier, hvorav de farligste sto i stillingens flanke på Broager. Fra den 7. april begynte den avgjørende artillerikampen. Denne toppet seg den 18., da prøysserne på fire timer skøyt 7 900 granater mot stillingen, og forvandlet skansene til rykende hauger av sand og grus, der bare noen få kanoner fungerte.
Klokka 10 den 18. april stormet prøysserne med 10 000 mann skansene, som ble forsvart av 2 200 mann, samt en reservestyrke på 7 000. Danske tap var på 391 falne og 664 savnede, 1 250 ble såret og ca. 2 500 tatt til fange. Regjeringen hadde av politiske årsaker besluttet at stillingen skulle holdes lengst mulig. Overkommandoen hadde av militære grunner bedt regjeringen om tillatelse til å rømme, men det ble ikke etterkommet.
Fabio Maj
Fabio Maj (født 16. juni 1970) er en tidligere italiensk langrennsløper som konkurrerte fra 1992 til 2004. Han vant to olympiske sølvmedaljer på 4 x 10 km stafett (i Nagano 1998 og Albertville 1992).
Kampene ved Dybbøl
Sluttangrepet: Stormen den 18. april
Den tyske generalstab så imidlertid bort fra disse farer. Etter signal fra Friedrich Karl, som befant seg på toppen av Avnbjerg, kastet ca. 10.000 preussiske soldater seg kl. 10 over skansene på venstre flanke, som ble forsvart av ca. 2.200 mann. På grunn av artilleribeskytningen, som først ble innstilt få sekunder for stormen, var de fleste danske soldater i dekning i løpegangene bak skansene, og de ca. 70 mann som skulle forsvare skanse 1, når den først samtidig med angrepsstyrken på 1000 mann. Skanse 2 ble likeledes forsvart av 70 mann, men de var støttet av artilleri, og de 2000 angripere var ti minutter om å overvinne motstanden. Mønsteret var klart. Den sørlige del av flanken ble raskt revet opp, og de forreste skanser ble alle erobret av angriperne i løpet av fem minutter til en halv time.
Fabio Maj
Han har også vunnet bronse i stafett i to verdensmesterskap – i (VM 1995 og 1999).
Kampene ved Dybbøl
Sluttangrepet: Stormen den 18. april
Det ble senere sterkt omdiskutert hvorfor motangrepet først kom eter en halv times kamp. Noen kilder antar at det på grunn av larmen var umulig å høre kampsignalet, mens andre antyder at Glode du Plat nølte med å gi ordre til motstøtet. Enkelte øyenvitner oppfattet det som en forstyrrende faktor at den tilskadekomne Gerlach ankom til kampplassen på en hestevogn. Den 8. brigade kjempet hardt, men da Friedrich Karl innsatte ytterligere reserver, måtte den etter knapt en times kamp trekke seg tilbake med store tap sammen med restene av den slagne hær, som begav seg til Als over to pontongbroer, som deretter ble gjort utilgjengelige. De offisielle danske tap den 18. april var 379 falne og 646 savnede, hvorav hovedparten var falne menige soldater, 1.250 sårede, mens ca. 2.500 falt i fangenskap. Den tyskspråklige utgave av denne side skriver: «I slaget falt ca. 3.600 dansker og 1.200 preussere, 554 dansker ble såret og 3.534 dansker ble tatt som krigsfanger.» Forskere har forklart disse uoverensstemmelser med at begge parter underdrev egne tap og overdrev fiendens. I forbindelse med markeringen av 150-året for slaget ble de danske tap oppført som 1669 døde og sårede samt 3131 fanger og desertører. Løjtnant Johan Anker forsvarte Skanse 2 og oppnådde heltestatus for sin innsats. Ved stormen 18. april hadde tyskerne derfor gitt befaling til at Anker så vidt mulig skulle fanges levende, hvilket også lyktes. Hans bilde ble anbragt på det tyske seiersmonument i Berlin, hvorpå en fremstilling av stormen finnes. Den preussiske overlevering har også fremhevet sine helter, blant andre Carl Klinke, som ble drept i skanse 2. Idet han ble begravet i en massegrav antas det at myten om hans særlige innsats er en senere tilskrivning til historien.
Fabio Maj
Han beste individuelle plassering fra et internasjonalt mesterskap er en 7.-plass på tremila i VM 2001.
Mitsubishi Electric Corporation
Mitsubishi Electric Corporation er et av verdens største selskaper innen produksjon av elektrisk utstyr for industrien. Selskapets hovedkontor ligger i Tokyo.
Mitsubishi Electric produserer blant annet frekvensomformere, effektbrytere, sikringsautomater, motorer mm. Som en del av dette selskapet finnes blant annet også Mitsubishi Elevators, en av verdens fem største leverandører av heiser.
Jasmin Jüttner
Jasmin Jüttner (født 22. mai 1993) er en tysk karateka.
Bezirk Neubrandenburg
Bezirk Neubrandenburg var et av 14 distrikter (Bezirk) i Den tyske demokratiske republikk (DDR). Det ble opprettet under forvaltningsreformen i DDR i 1952, og eksisterte frem til oppløsningen av DDR i 1990. Dets administrative senter var Neubrandenburg.
Administrativ inndeling
Bezirk Neubrandenburg var inndelt i en bykrets og 14 landkretser:
Ved oppløsningen av DDR sommeren 1990 ble Bezirk Neubrandenburg oppløst. Størstedelen av den tidligere administrative enheten ble innlemmet i Mecklenburg-Vorpommern. Kreis Prenzlau, Kreis Templin, og deler av Kreis Pasewalk og Kreis Strasburg, ble innlemmet i Brandenburg.
Filippo Savini
Filippo Savini (født 2. mai 1985) er en profesjonell italiensk landeveissyklist. Savini ble profesjonell for det irskregistrerte laget Ceramica Panaria-Navigare i 2007.
Hans Woellke
Hans Otto Woellke (født 18. februar 1911 Bischofburg i Østpreussen, død 22. mars 1943 ved Minsk) var en tysk friidrettutøver som vant kulestøt under OL 1936 i Berlin.
Han ble også europamester i kulestøt i 1938.
Under annen verdenskrig var han Hauptmann i Schutzpolizei i et regiment Ordnungspolizei i Guba i Hviterussland. Han døde som følge av en trefning mot partisaner ved Khatyn (ikke å forveksle med Katyn). Han ble da posthumt utnevnt til major i Schutzpolizei av Adolf Hitler og Heinrich Himmler.
Pirretanagar
Pirretanagar (Chlorospingus inornatus) er en spurvefugl i slekten Chlorospingus i familien buskspurver.
Underarter og utbredelse
Det er beskrevet ingen underarter av pirretanagar: Arten er endemisk til det østlige Panama.
Puleksenija Jovanoska
Puleksenija Jovanoska (født 11. juli 1993) er en makedonsk karateka.
Hun representerte Nord-Makedonia under Sommer-OL 2020 i Tokyo, hvor hun ble utslått i gruppespillet.
Shinto, Japans eldste myter
Shinto, Japans eldste myter er en bok i Bokklubbens serie Verdens Hellige Skrifter, redigert av Mark Teeuwen og utgitt i 2005. Den største delen av boken er fra Kojiki, et mytisk-historisk verk fra 712 som ble til på keiser Tenmus initiativ. Kojiki er en av grunnlagstekstene innen shintoismen.
Utvalget fra Kojiki består av nesten alt av de to første av de tre delene av verket; det er disse som inneholder historiene om gudene. I tillegg inneholder boken noen avsnitt fra Fudoki, som også er fra samme periode, og som gir mytisk-etymologiske forklaringer på stedsnavn; et eksempel på «lovord» fra en landsherre til keiseren; og bønnen for «Den store utdrivelsen», som fremdeles brukes daglig for renselsen i shintohelligdommene.
Svømming under VM i svømmesport 2009 – 50 meter fri kvinner
Forsøksheatene og semifinalene for 50 meter fri kvinner ved VM i svømmesport 2009 fant sted 1. august og finalen om kvelden den 2. august i Foro Italico i Roma, Italia.
Rekorder
Verdensrekord (VR) og mesterskapsrekord (MR) før konkurransene :
Byrkjedal kraftverk
Byrkjedal kraftverk er et vannkraftverk i Gjesdal kommune i Rogaland.
Installert effekt er 630 kW. Årsproduksjon er 2,1 GWh.
Kyäni
Kyäni er et amerikansk selskap etablert i 2005 av Kirk Hansen, Carl Taylor og Dick Powell.
Forretningsmodell
Kyänis grunnleggere hevder å ha møtt en forsker som studerte tlingit-stammen i Alaska, og som rapporterte om at dette folkeslaget ikke hadde ord for en lang rekke sykdommer, deriblant kreft og diabetes. Deres hypotese ble da at jevnlig inntak av ville blåbær og laks var forklaringen på dette folkeslagets tilsynelatende fremragende helse.